“Ek het wakker geskrik toe ek iets soos ’n sleutel by die gangdeur, wat die res van die kamers van die huis afskei, gehoor het,” het sy gesê. Dit was omstreeks 02:00.
Sy het ’n kraakgeluid gehoor en opgespring. “Toe ek die kind se kamerdeur oopmaak, toe staan ’n man voor my en rig ’n wapen op my. Daar was nog ’n man en hy het begin skreeu. Ek het ook hard begin skreeu en toe klap ek die deur toe.
“Hulle het die deur probeer oopstoot, maar ek het dit van binne af toegestoot terwyl ek aanhoudend geskreeu het. Ek het op my hurke gesak en toe skiet hulle op my deur die kamerdeur.”
Sy het ’n vleiswond in haar regterelmboog opgedoen. Toe sy besef die rowers probeer nie meer die deur oopdruk nie, het sy Brandon gegryp en in die hangkas weggekruip.
“Toe ek in die gang kom, het ek twee silhoeëtte onder in die gang sien staan en toe klap die eerste skote.
“Toe is ek op die eerste ou en ek het hom aanhou slaan. In ’n stadium het ek sy rewolwer se loop vasgegryp en probeer keer dat hy my in die kop skiet en toe skiet hy my regterhand se middelvinger af, maar toe slaan ek hom steeds.
Fourie sê dié rower het ook met sy wapen op hom losgebrand. In dié sta?dium het hulle hom al vier keer raak geskiet. Ek het aanhou baklei, maar toe skiet hulle my in die knieë en toe val ek in my seun se kamerdeur.”
Kapt. Phillip Lekoantsane, polisiewoordvoerder, het gesê die rowers het met ’n 9 mm-pistool en ’n rewolwer op die gesin geskiet.
Fourie se broer, Anton, sê die rowers het die kombuisdeur en die gang se deur op ’n manier oopgemaak sonder om dit te breek.
Hy het vertel hoe hy laatnag, rondom dieselfde tyd as wat die hof beroof is, in sy motor by sy huis aangekom het en skielik sowat ses mans van binne sy erf oor sy mure gesien spring het.
“Dit was te donker om te sien of hulle ook polisie-uniforms aangehad het. Ek het net gesien hulle rig iets soos ’n vuurwapen op my,” sê Pretorius.
Sedert sy kantoor nie meer ’n afgesperde misdaadtoneel is nie, sal hy nou deur al sy dokumente gaan en kyk wat nog vermis is.
Sekuriteitswagte het gisteroggend omstreeks 07:00 ontdek hardeskywe is die vorige aand uit die hooflanddros, ’n aanklaer en die regshulpraad se kantore gesteel.
“Die polisie kan nie spekuleer of dit verband hou met die rooftog by die hooggeregshof nie. Dit word wel ondersoek.”